Salli Karuna

Salli Viktoriina Karuna (alk. Friberg; oik. Unho; ) oli suomalainen näyttelijä. Hän oli kiinnitettynä useisiin teattereihin vuodesta 1923 vuoteen 1970. Hänet tunnettiin erityisesti komediallisista rooleistaan. Valkokankaalta Karuna muistetaan muun muassa Ulriika Angerin osasta elokuvassa Gabriel, tule takaisin.

 Perhetausta 

Salli Karunan vanhemmat olivat merikapteeni Viktor Friberg ja Ellen Sofia Södersund. Hän oli naimisissa elokuvaohjaaja Ilmari Unhon kanssa vuodesta 1935 tämän kuolemaan vuoteen 1961 asti. Liitosta syntyivät pojat Kari (1939), Turo (1943) ja Matti (1945).

 Teatteriura 

Karuna kävi Suomen Näyttämöopiston vuosina 1926–1928. Sitä ennen hän näytteli Rauman Näyttämöllä vuosina 1923–1926. Näyttämöopiston jälkeen Karuna oli kiinnitettynä Joensuun Teatteriin 1928 ja 1929, Porin Teatteriin 1929–1934 sekä Viipurin Kaupunginteatteriin 1934–1939. Hän toimi myös Porin Teatterin ohjaaja-näyttelijänä vuodesta 1958 vuoteen 1970. 

Luonteenomaista Karunalle oli kyky yhdistää vakava draama ja komiikka. Taiteellisesti huomattavia menestyksiä olivat Juurakon Huldan nimiosa, Elinan surman Kirsti, Christine näytelmässä Murheesta nousee Elektra sekä pääosat näytelmissä Kamelianainen ja Tohvelisankarin rouva.

 Elokuvaura 

Suomi-Filmin kiinnitettynä näyttelijänä Karuna työskenteli vuosina 1943–1954. Hänen elokuvauransa alkoi vuonna 1924 Lahyn-Filmin tuottamassa mykkäelokuvassa Kihlauskylpylä. Valkokankaalla Karuna nähtiin yleensä kylmäkiskoisena seurapiirirouvana, kuten Kesäillan valssin rouva Grahn. Hänellä oli muita huomattavia sivuosia elokuvissa Neljä naista, Kartanon naiset ja Gabriel, tule takaisin. Komediassa Syntynyt terve tyttö hän teki tyylikkään ja varman roolisuorituksen rouvana joka ei halua lasta, ja sai kiitosta suorituksestaan. Elokuvissa ”Minä elän” ja Ruusu ja kulkuri hän näytteli miehensä Ilmari Unhon ohjaamana.  

Karuna sai Jussi-palkinnot naissivuosista elokuvissa ”Minä elän” ja Gabriel, tule takaisin. Hänen viimeiseksi elokuvaroolikseen jäi anoppi Grahn Kesäillan valssin jatko-osassa Onnelliset vuonna 1954.

 Filmografia 

 Vuosi Elokuva Rooli 1924  Kihlauskylpylä  kylpylätyttö 1938  Markan tähden  paronitar Rauha de la Tuiscu 1939  Punahousut  viskaalin rouva	    1940  Tottisalmen perillinen  Ottilia, paronin sisar Kyökin puolella  rouva Relander Kersantilleko Emma nauroi?  everstin rouva Poikani pääkonsuli  rouva Kellovaara 1941  Poretta eli Keisarin uudet pisteet  kukkakaupan johtajatar Ryhmy ja Romppainen  rouva Hölppänen 1942  Synnin puumerkki  kotitalousopiston johtajatar Neljä naista  neiti Agda Timelius 1943  Syntynyt terve tyttö  Ireene Helasuo Neiti Tuittupää  ylihoitajatar Uxen, ”Kyyhkysäiti” Miehen kunnia  juopottelevan kirjailijan vaimo 1944  Kartanon naiset  taiteilija Ebba Elisabeth Björner 1945  Vuokrasulhanen  Vilma Ahonen, Vilma-täti 1946  Synnin jäljet  Viivi Rask, ”Tantta”, oppilaskodin johtajatar ”Minä elän”  Charlotta Lönnqvist

 Vuosi Elokuva Rooli 1946  Viikon tyttö  2. rouva 1947  Suopursu kukkii  leskirouva Soisalo Pimeänpirtin hävitys  rouva Berg Hedelmätön puu  Helenan äiti 1948  Ruusu ja kulkuri  kreivitär von Waldenburg Kilroy sen teki  Martta-täti 1949  Sinut minä tahdon  rouva Vihma, Jaakon äiti 1950  Amor hoi!  Aurora Kemppilä, musiikin opettaja 1951  Kesäillan valssi  Viktorina Grahn Gabriel, tule takaisin  Ulriika Anger 1952  Jees, olympialaiset, sanoi Ryhmy  Manta, Romppaisen emännöitsijä Kulkurin tyttö  everstinna 1953  Sillankorvan emäntä  Anttilan Anni, Johannan täti Kolmiapila  talousneuvoksetar Laura Virranheimo Huhtikuu tulee  tirehtöörskä 1954  Hilmanpäivät  Eeva, vanhan tuomarin emännöitsijä Morsiusseppele  Ada Allén Onnelliset  Viktorina Grahn

 Lähteet 

WSOY Iso Tietosanakirja 4. osa, 
Suomen teatterit ja teatterintekijät 1983, 
Elonet Salli Karuna
http://kemppinen.blogspot.com/2007/08/eliitti.html

 Viitteet 

 Aiheesta muualla 

Luokka:Suomalaiset näyttelijät
Luokka:Jussi-palkinnon saajat
Luokka:Vuonna 1902 syntyneet
Luokka:Vuonna 1987 kuolleet